laion/Wikipedia-Exotic huggingface dataset:
יחסי אוסטרליה–סינגפור

יחסי אוסטרליה–סינגפור הם היחסים הדו-צדדיים בין הרפובליקה של סינגפור לאוסטרליה. במהלך מלחמת העולם השנייה הובילה הדיוויזיה האוסטרלית ה-8 כוחות לסינגפור, אז מושבה בריטית, כדי להילחם נגד האימפריה היפנית במהלך קרב סינגפור, אך הובסה על ידי היפנים. באפריל 1965 ביקר באוסטרליה ראש ממשלת סינגפור, לי קואן יו, הביקור הראשון שנערך באוסטרליה על ידי ראש ממשלת סינגפור. ב-9 באוגוסט, אותה שנה, הכריזה סינגפור על עצמאות והתנתקה ממלזיה, ובאותה שנה הכירה אוסטרליה בסינגפור וכוננה עימה יחסים דיפלומטיים. מאז הקמת היחסים הדיפלומטיים בין סינגפור לאוסטרליה התחזקו היחסים בין המדינות, וקיים שיתוף פעולה מעמיק ומשמעותי בתחומים שונים כמו ביטחון לאומי, כלכלה, סחר וחינוך. בינואר 1996, פרסמו ראש ממשלת אוסטרליה פול קיטינג וראש ממשלת סינגפור גו צ'וק טונג הודעה משותפת, על שיפור היחסים הדו-צדדיים הכוללים שיתוף פעולה מדיני, תרבותי, כלכלי והגנה. באוקטובר, נערך מפגש השרים המשותף הראשון של סינגפור ואוסטרליה בקנברה. באפריל 2012 ביקרה ראש ממשלת אוסטרליה ג'וליה גילארד בסינגפור והודיעה במשותף עם ראש ממשלת סינגפור, לי הסיין לונג, על הקמת מנגנון פגישה קבוע בין שני ראשי הממשלה. ב-17 בפברואר 2003 חתמו סינגפור ואוסטרליה על הסכם הסחר החופשי סינגפור-אוסטרליה, שנכנס לתוקף ב-28 ביולי באותה שנה. בנוסף, סינגפור ואוסטרליה חברות גם בהסכם הסחר החופשי ASEAN-אוסטרליה-ניו זילנד שנכנס לתוקף בשנת 2010. סינגפור היא שוק היצוא השמיני בגודלו באוסטרליה והיבואן הרביעי בגודלו באוסטרליה. בשנת 2013 היצוא האוסטרלי לסינגפור הסתכם בכ-57 מיליארד דולר ואילו היצוא של סינגפור לאוסטרליה היה 13 מיליארד דולר. בין השאר, סינגפור מייצאת בעיקר נפט מזוקק, מחשבים, תרופות, ומזון מעובד לאוסטרליה, ואילו אוסטרליה מייצאת בעיקר נפט גולמי, נפט מזוקק, חומרי גלם, ניקל, חלב מרוכז, מחפרים, סוכר גולמי, חלקי מטוסים וכו' לסינגפור. סינגפור היא גם אחד מיעדי התיירות העיקריים באוסטרליה. בשנת 2012 ביקרו באוסטרליה 343,600 סינגפורים. בשנת 2011 ביקרו בסינגפור קרוב למיליון אוסטרלים. בשנת 2012 הייתה סינגפור המשקיעה הרביעית בגודלה באוסטרליה, והשקיעה בסך הכל 55.9 מיליארד דולר באוסטרליה, כאשר עיקר השקעותיה באופן מסורתי מרוכזות בעיקר בנדל"ן. אוסטרליה השקיעה בסינגפור 26.7 מיליארד דולר. סינגפור ואוסטרליה כוננו יחסי הגנה דו-צדדיים איתנים. באוגוסט 2008 חתמו ראש ממשלת אוסטרליה קווין ראד וראש ממשלת סינגפור, לי הסיין לונג, על מזכר ההבנות בין ממשלת אוסטרליה לממשלת הרפובליקה של סינגפור על שיתוף פעולה בהגנה. מאז 2012 הקימו שני שרי ההגנה מנגנון ישיבה שנתי. אוסטרליה גם משתתפת בדיאלוג שנגרי-לה שמתקיים בסינגפור מדי שנה, ושתי המדינות הן גם חברות בברית הסדרי ההגנה של חמש המעצמות. מנובמבר 2008 ועד יוני 2013, כוחות הצבא של סינגפור השתתפו גם בעבודות שיקום באפגניסטן, יחד עם כוחות ההגנה האוסטרלים. אוסטרליה מחזיקה נציבות עליונה בסינגפור. סינגפור מחזיקה באוסטרליה נציבות עליונה בקנברה. מדיה וקבצים בנושא יחסי אוסטרליה–סינגפור בוויקישיתוף אתר על יחסי מדינות
יחסי סין–סינגפור

יחסי סין–סינגפור הם היחסים הדו-צדדיים בין הרפובליקה העממית של סין לרפובליקה של סינגפור. היחסים בין סין וסינגפור החלו באופן רשמי ב-3 באוקטובר 1990. המשלחות הדיפלומטיות הוקמו בתחילת שנות ה-90 על בסיס התחממות היחסים של מדינות אחרות מ-ASEAN עם סין היבשתית. סינגפור וסין שומרות על מערכת יחסים קרובה ארוכת שנים, בין השאר בשל ההשפעה של סין הגוברת באזור אסיה פסיפיק. בנוסף, סינגפור מיצבה את עצמה כתומכת איתנה במעורבותה הבונה של סין באזור. המדינה שיתפה פעולה עם חברות ASEAN אחרות וסין כדי לחזק את הביטחון האזורי והמלחמה בטרור, תוך שהיא משתתפת בתרגיל הימי הראשון של הארגון עם סין. אף על פי שהיחסים בין שתי המדינות נותרו חזקים, היו כמה חילוקי דעות במהלך השנים, כולל עמדתה של סינגפור נגד סין ביחס לסכסוכים טריטוריאליים בים סין הדרומי, והתמיכה של סינגפור במערכת הנוכחות והברית הצבאית של ארצות הברית. למרות המחלוקות, סינגפור ובייג'ינג מאשרות בעקביות את קשרי היחסים הדו-צדדיים הקרובים שלהם, העמקת שיתוף פעולה בתחומים שונים, ובכלל זה הגנה, כלכלה, תרבות וחינוך, כמו גם חגורה אחת, דרך אחת. סינגפור התחייבה גם לתמוך באופן מלא ולקדם את מעמדה של סין ב-ASEAN, תוך ניהול ההבדלים בין המדינה הסינית לארגון. הסחר הדו-צדדי בין סין לסינגפור התפתח במהירות בשנים האחרונות וסינגפור שמרה על המיקום הבכיר בקרב מדינות ASEAN ביחסיהן עם סין. הפיכתה של סין לכוח כלכלי עיקרי במהלך המאה ה-21 הביאה לעלייה של השקעות זרות ב-Bamboo network, רשת של חברות סיניות בחו"ל הפועלות בשווקים של מזרח אסיה ויוצרות קשרים תרבותיים משותפות. בשנת 1998, נפח המסחר הסתכם ב-8.154 מיליארד דולר. בשנת 1999 עלה סך הסחר ל-8.56 מיליארד דולר. בשנת 2000 הסכום עלה ל-10.821 מיליארד דולר. בשנת 2009 היקף העסקות הכולל היה 58.4 מיליארד דולר. סינגפור היא שותפת הסחר התשיעית בגודלה בסין, בעוד סין היא שותפת הסחר השלישית בגודלה בסינגפור, והיא כללה 10.1% מסך סחר החוץ של סינגפור בשנת 2019. היצוא של סין לסינגפור הוא טקסטיל, ביגוד, מוצרים חקלאיים, פטרוכימיה, מתכות, ציוד אלקטרומכני, מזון לבעלי חיים, פחם מתכות, משלוחים, ספק מכונות, ציוד תקשורת ורכיבים אלקטרוניים. חברות כמו CapitaLand ו-Breadtalk ניסו לפלס את דרכן לתוך המשק המקומי של סין, בעוד חברות אחרות, כמו טמסק אחזקות וסינגפור איירליינס, השקיעו בצ'יינה איסטרן איירליינס. סין מחזיקה שגרירות בסינגפור. סינגפור מחזיקה בסין שגרירות בבייג'ינג ו-4 קונסוליות בצ'נגדו, גואנגג'ואו, שאנגחאי ושיאמן. מדיה וקבצים בנושא יחסי סין–סינגפור בוויקישיתוף אתר על יחסי מדינות
Ciao Adios

Ciao Adios הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-10 בפברואר 2017, כסינגל שני מתוך האלבום Speak Your Mind, על ידי חברות התקליטים אסיילום ומייג'ור טום. השיר הגיע למקום הראשון במצעד של גלגלצ. השיר נכתב על ידי אן מארי, טום מרדית', ג'ניפר דקילבאו ומייסון לוי והופק על ידי טום מרדית'. איגוד תעשיית ההקלטות הבריטי העניק לשיר את תואר הפלטינה על מכירות של למעלה מ-600,000 עותקים במדינה. בסמוך לצאתו עלה השיר לרשת הזרמת המדיה ספוטיפיי, בדומה לשאר שירי האלבום. מידע על השיר "Ciao Adios" באתר AllMusic מידע על היצירה "Ciao Adios" באתר Discogs סרטון השיר "Ciao Adios" באתר יוטיוב אן מארי, טום מרדית', ג'ניפר דקילבאו, מייסון לוי המצעד הרשמי של גלגלצ Anne-Marie – Ciao Adios (באנגלית), נבדק ב-2020-03-20 "British single certifications – Anne-Marie – Ciao Adios". British Phonographic Industry. Retrieved 24 May 2017. Select singles in the Format field. Select Platinum in the Certification field. Type Ciao Adios in the "Search BPI Awards" field and then press Enter. Ciao Adios, נבדק ב-2020-03-20 Speak Your Mind (Deluxe), נבדק ב-2020-03-20 http://www.aria.com.au/pages/SingleAccreds2016.htm, www.aria.com.au Certificazioni - FIMI, www.fimi.it (באיטלקית) "Ultratop − Goud en Platina – singles 2017". Ultratop. Hung Medien. Retrieved 14 October 2017. Datenbank: BVMI, www.musikindustrie.de Goud/Platina, nvpi.nl ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl Les certifications, SNEP (בצרפתית) The Official Swiss Charts and Music Community, www.swisscharts.com Ciao Adios (Acoustic) - Single by Anne-Marie (באנגלית בריטית), נבדק ב-2020-03-20 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2017-04-05
בלופייס

ג'ונתן מיכאל פורטר (באנגלית: Johnathan Michael Porter; נולד ב-20 בינואר 1997), ידוע בשם הבמה בלופייס (Blueface), הוא ראפר, זמר ופזמונאי אמריקאי. פורטר החל את דרכו בשנת 2017 תחת השם Blueface Bleedem, תוך שהוציא שירים שונים באופן עצמאי לאתר SoundCloud. ביוני 2018 הוציא את המיקסטייפ הראשון שלו, "Famous Cryp". המיקסטייפ כלל בתוכו את הלהיט "Thotiana", שזכה להצלחה רבה כאשר הגיע למקום הרביעי במצעד שירי ה-R&B/היפ הופ וזכה במעמד פלטינה מטעם איגוד תעשיית ההקלטות האמריקאי. כמו כן, השיר זכה לרמיקס בהשתתפות הראפרים קארדי בי ו-YG. ב-2020 הוציא את אלבום הבכורה שלו, Find the Beat. 2020: Find the Beat 2018: Famous Cryp 2018: Two Coccy 2019: Dirt Bag מדיה וקבצים בנושא בלופייס בוויקישיתוף בלופייס, ברשת החברתית פייסבוק בלופייס, ברשת החברתית אקס (טוויטר) בלופייס, ברשת החברתית אינסטגרם בלופייס, ברשת החברתית טיקטוק בלופייס, סרטונים בערוץ היוטיוב בלופייס, באתר אפל מיוזיק (באנגלית) בלופייס, באתר ספוטיפיי בלופייס, באתר סאונדקלאוד (באנגלית) בלופייס, באתר Last.fm (באנגלית) בלופייס, באתר AllMusic (באנגלית) בלופייס, באתר MusicBrainz (באנגלית) בלופייס, באתר דיזר בלופייס, באתר Discogs (באנגלית) בלופייס, באתר Genius בלופייס, באתר טיידל (באנגלית) Trey Alston, Blueface Is One Of 2019's Most Promising Stars — His Producer Tells Us How He Got Here, MTV News (באנגלית) Gold & Platinum, RIAA (באנגלית) Blueface & YG Deck The Halls With Red & Blue On "Thotiana" Remix, HotNewHipHop (באנגלית) Blueface Announces New Release Date For "Find The Beat", HotNewHipHop (באנגלית)
מפרצון או'דואוד

מפרצון או'דואוד או מפרצון או'דאוד (באנגלית: O'Dowd Cove) הוא מפרצון מכוסה קרח, היוצא ממדף הקרח אבוט, דרומית לאי ת'רסטון בארץ אלזוורת' שבאנטארקטיקה. המפרצון ממוקם בין חצי האי ויליאמסון, לבין נקודת וון דר וול. שמו של המפרצון ניתן לו על ידי הוועדה המייעצת לשמות אנטארקטיים. המפרצון נקרא על שמו של קומנדר ויליאם או'דואוד (William O'Dowd) קצין התעופה בנושאת מטוסי- הים אוניית צי ארצות הברית פיין איילנד (USS Pine Island (AV-12)) שהייתה חלק מקבוצת האוניות המזרחית של הצי במסגרת מבצע קפיצה לגובה, בין השנים 1946–1947. מפרצון או'דואוד באתר הסקר הגאולוגי של ארצות הברית מפרצון או'דואוד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
Heavy

Heavy (בעברית: כבד) הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-22 בספטמבר 2017, כסינגל שלישי מתוך האלבום Speak Your Mind, על ידי חברות התקליטים אסיילום ומייג'ור טום. השיר הגיע למקום ה-37 במצעד הסינגלים הבריטי. השיר נכתב על ידי אן מארי, טאש פיליפס, איין ג'יימס, ג'ורג אסטסיו, ג'ייסון פבוורת' וג'ון שייב והופק על ידי ננה רוגס, ווייט סאלוט וג'ונתן. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה. בסמוך לצאתו עלה השיר לרשת הזרמת המדיה ספוטיפיי, בדומה לשאר שירי האלבום. סרטון השיר "Heavy" באתר יוטיוב אן מארי, טאש פיליפס, איין ג'יימס, ג'ורג 'אסטסיו, ג'ייסון פבוורת', ג'ון שייב ננה רוגס, ג'ונתן, ווייט סאלוט Heavy - Single by Anne-Marie (באנגלית בריטית), נבדק ב-2020-03-20 Official Singles Chart Top 100 | Official Charts Company, www.officialcharts.com (באנגלית) Anne-Marie – Heavy (באנגלית), נבדק ב-2020-03-20 "British single certifications – Anne-Marie – Heavy". British Phonographic Industry. Retrieved 25 May 2018. Select singles in the Format field. Select Silver in the Certification field. Type Heavy in the "Search BPI Awards" field and then press Enter. Heavy, נבדק ב-2020-03-20 Speak Your Mind (Deluxe), נבדק ב-2020-03-20 Try the TIDAL Web Player, listen.tidal.com (באנגלית) BBC - Radio 1 - Playlist, web.archive.org, ‏2017-10-02
יחסי הודו – קוריאה הצפונית

יחסי הודו–קוריאה הצפונית הם היחסים הדו-צדדיים בין הודו וקוריאה הצפונית. הודו כינתה את מדיניות ברית המועצות כתוקפנית במלחמת קוריאה, ותמכה בהחלטות מועצת הביטחון של האו"ם מס' 82 ומס' 83. עם זאת, הודו לא תמכה בהחלטה מס' 84, שסיפקה סיוע צבאי לקוריאה הדרומית. הודו, כמדינה בגוש המדינות הבלתי-מזדהות, לא עמדה במילוי התחייבותה הצבאית נגד ברית המועצות. במקום זאת, הודו סיפקה תמיכה מוסרית בפעולה של האו"ם והחליטה לשלוח רופאים לקוריאה כמחווה של רצון טוב. יחידת רפואת השדה ההודית ה-60, נבחרה למשלוח לקוריאה. יחידה זו כללה 346 אנשים, בהם 14 רופאים. הודו הייתה יו"ר ועדת האו"ם שפיקחה על חלוקת קוריאה בשנת 1947. לאחר מלחמת קוריאה, הודו שוב מילאה תפקיד חשוב כיו"ר הוועדה העצמאית להחזרת העמים בחצי האי קוריאה. הודו כוננה יחסים קונסולריים עם קוריאה הצפונית בשנת 1962, ובשנת 1973 כוננה עימה יחסים דיפלומטיים. קשריה של הודו עם ברית המועצות התדרדרו לאחר שהאחרונה סייעה לפקיסטן בתוכנית הטילים הגרעיניים שלה. בשנת 1999 עצרה הודו ספינה צפון קוריאנית מול חופי קנדלה. בספינה נמצאו רישומים של רכיבים של מערכת טילים גרעיניים. קשריה של הודו עם קוריאה הדרומית עמוקים יותר, בעיקר במונחים כלכליים וטכנולוגיים. ההתעניינות של הודו בהשקעות וטכנולוגיה בקוריאה הדרומית החמירה את היחסים עם קוריאה הצפונית. הודו השמיעה בעקביות התנגדויות לתוכנית הגרעין של קוריאה הצפונית. הסחר בין המדינות צומח מדי שנה. נפח המסחר הממוצע באמצע שנת 2000 היה 100 מיליון דולר ואילו בשנת 2009 נפח המסחר בין המדינות עלה למיליארד דולר. סחר זה מועיל מאוד עבור הודו, שכן היצוא לקוריאה הצפונית מסתכם במיליארד דולר, בעוד היצוא של קוריאה הצפונית להודו מסתכם ב-57 מיליון דולר בלבד. הודו מספקת בעיקר מוצרי נפט לקוריאה הצפונית, ואילו כסף וחלקי רכב הם המוצרים העיקריים המיובאים להודו מקוריאה הצפונית. הודו השתתפה ביריד הסתיו הבינלאומי השישי בפיונגיאנג באוקטובר 2010, שם נעשו ניסיונות להרחיב את שיתוף הפעולה והסחר הכלכלי בין שתי המדינות. בשנים 2010–2011 הסחר בין הודו וקוריאה הצפונית עמדו על 572 מיליון דולרים, מתוכם 329 מיליון הם יצוא הודי. הודו סיפקה לאחרונה הכשרה לצפון קוריאנים בתחומים כמו מדע, טכנולוגיה ו-IT. הדבר התאפשר הודות להסכמי שיתוף פעולה בין הודו וקוריאה הצפונית, וכן התוכנית הבינלאומית ההודית לשיתוף פעולה טכנולוגי וכלכלי (IMTES). בשנים 2002 ו-2004, תרמה הודו 2,000 טון תבואה כדי לסייע לרופאים הצפון קוריאניים להילחם ברעב. בשנת 2010, הודו נענתה לבקשה של קוריאה הצפונית וסיפקה לה 1,300 טון קטניות וחיטה בשווי מיליון דולר באמצעות תוכנית המזון העולמית. קוריאה הצפונית מחזיקה בהודו שגרירות בניו דלהי. הודו מחזיקה בקוריאה הצפונית שגרירות בפיונגיאנג. מדיה וקבצים בנושא יחסי הודו – קוריאה הצפונית בוויקישיתוף אתר על יחסי מדינות
מפרצון שווארץ

מפרצון שווארץ (באנגלית: Schwartz Cove) הוא מפרצון מכוסה קרח, בחופו הדרומי של האי ת'רסטון, בארץ אלזוורת' שבאנטארקטיקה. המפרצון ממוקם ממערב לחצי האי ויליאמסון. בפתח המפרצון ממוקמים איי טרייס. שמו של המפרצון ניתן לו על ידי הוועדה המייעצת לשמות אנטארקטיים. המפרצון נקרא על שמו של איזידור ג'י. שווארץ (Isidor J. Schwartz) קצין המבצעים בנושאת מטוסי- הים אוניית צי ארצות הברית פיין איילנד (USS Pine Island), שהייתה חלק מקבוצת האוניות המזרחית של הצי במסגרת מבצע קפיצה לגובה, בין השנים 1946–1947. מפרצון שווארץ באתר הסקר הגאולוגי של ארצות הברית מפרצון שווארץ באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
Then

"Then" (בעברית: אז) הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-22 בספטמבר 2017, כסינגל רביעי מתוך האלבום Speak Your Mind, על ידי חברות התקליטים אסיילום ומייג'ור טום. השיר הגיע למקום ה-15 במצעד שבהולנד. ב-22 בספטמבר 2017 הוציאה מארי את השיר "Heavy" כסינגל השלישי מתוך האלבום. לאחר מכן, הוחלט כי השיר "Then" יופץ בפורמט של הורדה דיגיטלית ב-15 בדצמבר 2017, כסינגל הרביעי מתוך האלבום. בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום. סרטון השיר "Then" באתר יוטיוב אן-מארי, אינה רולדסן, סטיב מק Valentin Malfroy 23 décembre 2017 | 13 h 14 min, « Then » : Anne-Marie veut passer à la suite dans son nouveau single, aficia, ‏2017-12-23 (בצרפתית) Stichting Nederlandse Top 40, Anne-Marie - Then, Top40.nl (בהולנדית) Try the TIDAL Web Player, listen.tidal.com (באנגלית) Then, נבדק ב-2020-03-20 Speak Your Mind (Deluxe), נבדק ב-2020-03-20
אן הריסון

אנה טות'היל סימס הריסון (באנגלית: Anna Tuthill Symmes Harrison;‏ 1775–1864) אשתו של נשיא ארצות הברית ויליאם הריסון וסבתו של נשיא ארצות הברית בנג'מין הריסון הייתה באופן רשמי הגברת הראשונה של ארצות הברית במשך כהונתו של בעלה שנמשכה חודש אחד בשנת 1841, אף שבפועל לא נכנסה מעולם אל הבית הלבן. אנה נולדה בקרבת מוריסטאון שבניו ג'רזי ב-25 ביולי 1775 לשופט ג'ון קליווס סימס (John Cleves Symmes) ואנה טות'היל סימס (Anna Tuthill Symmes). לאחר מות אמה בשנת 1776 התחזה אביה לחייל בריטי על מנת לקחת אותה דרך האזורים שנשלטו על ידי הצבא הבריטי למשפחת אמה בלונג איילנד, וסבתה גידלה אותה במשך המהפכה האמריקנית. לאחר שאביה נישא בשנית, ובהיותה בת 13, נסעה אנה עם הוריה לאוהיו והם התיישבו באזור הפרא של נורת' בנד שבאוהיו - שטחה שהיה אז בשליטת אינדיאנים. מספר שנים מאוחר יותר פגשה את הקצין ויליאם הריסון, שהיה מוצב בפורט וושינגטון, מוצב צבאי סמוך (שהיה באזור בו נמצאת כיום העיר סינסינטי שבאוהיו), והם התאהבו ונישאו ב-25 בנובמבר 1795 בנורת' בנד, בהיותה בת 20 ובהיות ויליאם בן 22. נולדו להם שישה בנים וארבע בנות: אליזבת (1795), ג'ון קליבס (1798), לוסי (1800), ויליאם הנרי הבן (1802), ג'ון סקוט (1804), בנג'מין (1806), מרי (1809), קרטר (1811), אנה (1813), וג'יימס (אשר נפטר זמן קצר לאחר לידתו). בעת כהונתו של הריסון כנציג הטריטוריה בקונגרס האמריקאי עברו אנה וילדיהם לברקלי לזמן קצר, ולאחר מינויו של הריסון למושל טריטוריית אינדיאנה עברו להתגורר בבית שנבנה עבורם בוינסנס שבאינדיאנה. מחשש למלחמה, עברה המשפחה בשנת 1812 לנורת' בנד, שם התגוררה אן עד בחירתו של בעלה לנשיא בשנת 1840. בשל מחלתה לא נסעה לוושינגטון לטקס השבעת בעלה לנשיא, ולכן ביקשה מאשת בנה המת - ג'יין אירווין הריסון לשמש בתפקיד הגברת הראשונה של ארצות הברית בטקס ההשבעה. חודש לאחר השבעתו, ב-4 באפריל נפטר הנשיא הריסון. החדשות הגיעו לאן בעודה אורזת את חפציה ומתכוננת למעבר לבית הלבן. אן מעולם לא הגיעה לוושינגטון. לאחר מות בעלה חיה אן עם בנה בנורת' בנד וגידלה את נכדיה - ובהם בנג'מין, לעתיד נשיא ארצות הברית. היא נפטרה בגיל 88 ב-25 בפברואר 1864. מדיה וקבצים בנושא אן הריסון בוויקישיתוף ביוגרפיה באתר הבית הלבן ביוגרפיה באתר הספרייה של הגברות הראשונות אן הריסון, באתר "Find a Grave" (באנגלית) אן הריסון, באתר אנציקלופדיה בריטניקה (באנגלית)
Friends (שיר של מרשמלו ואן-מארי)

Friends (בעברית: חברים) הוא סינגל שהוקלט על ידי הדי ג'יי והמפיק האמריקאי מרשמלו בשיתוף הזמרת-יוצרת הבריטית אן-מארי. השיר יצא לאור ב-9 בפברואר 2018, כסינגל החמישי מתוך האלבום "Speak Your Mind", על ידי חברות התקליטים אטלנטיק, האחים וורנר ואסיילום. השיר נכתב על ידי אן מארי, מרשמלו, עדן אנדרסון, ריצ'רד בורדמן, ז'סמין תומפסון, נטלי דאן, פבלו באומן ושרה בלנשר והופק על ידי מרשמלו. בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום, שם צבר מעל 1.2 מיליארד השמעות (נכון ל־10 במרץ 2023). ב־12 במרץ 2023 חצה השיר את רף המיליארד צפיות ביוטיוב. קרדיטים לקוחים מטיידל. מרשמלו – הפקה ותכנות אן מארי – שירה סטיוארט הוקס – טכנאי מאסטר קמרון גוור-פול – טכנאות מייקל פרימן – עוזר טכנאי מיקס ספייק סטנט - מיקסינג מידע על הסינגל "Friends" באתר מיוזיק בריינז מידע על היצירה "Friends" באתר Discogs מילות השיר "Friends" באתר Genius סרטון השיר "Friends" באתר יוטיוב מידע על השיר "Friends" באתר ספוטיפיי מידע על השיר "Friends" באתר טיידל מרשמלו, אן מארי, עדן אנדרסון, ריצ'רד בורדמן, ג'סמין תומפסון, נטלי דאן, פבלו באומן, שרה בלנשר Marshmello & Anne-Marie – Friends (באנגלית), נבדק ב-2020-03-20 Friends, נבדק ב-2020-03-20 Speak Your Mind (Deluxe), נבדק ב-2020-03-20 Try the TIDAL Web Player, listen.tidal.com (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
2002 (שיר)

"2002" הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-20 באפריל 2018, כסינגל שישי מתוך האלבום Speak Your Mind, על ידי חברות התקליטים האחים וורנר, אסיילום ומייג'ור טום. השיר הוא בלדת אהבה על רומנטיקה מילדות של מארי שהתרחשה בשנת 2002. השיר עצמו נכתב על ידי מארי, בני בלנקו, ג'וליה מייקלס, אייס-טי, אד שירן, ג'ורג' קלינטון, נלי ומקס מרטין. בתחילה מארי לא תכננה להוציא את "2002" כסינגל, אך לבסוף נכנעה לאחר שכנועים רבים מצד אד שירן. המילים "Oops, I got 99 problems singing 'bye, bye, bye' / Hold up, if you wanna go and take a ride with me / Better hit me, baby, one more time" מתחילת השיר הן אזכורים לשירים "Baby One More Time...", " Oops!... I Did It Again", "99 Problems", "Bye Bye Bye", "The Next Episode" ו-"Ride wit Me" שיצאו בין השנים 1998 ל-2004.. את הווידאו קליפ של השיר העלתה מארי לערוץ היוטיוב שלה. בקליפ עצמו מארי מחדשת קטעים מתוך הקליפים שהיו אהובים עליה בתור נערה. הקליפ בוים על ידי האנה לוקס דייוויס. מידע על הסינגל "2002" באתר מיוזיק בריינז מידע על היצירה "2002" באתר Discogs מילות השיר "2002" באתר Genius סרטון השיר "2002" באתר יוטיוב אן מארי, בני בלנקו, ג'וליה מייקלס, אייס-טי, אד שירן, ג'ורג' קלינטון, נלי, מקס מרטין, סטיב מק, אנדראס קרלסון, אל דבארג', ג'ייסון לי אפרסון, רנדי דבארג', קריסטיאן לונדין, באני דבארג' Anne-Marie Channels Britney Spears In Her Nostalgic "2002" Video, idolator, ‏2018-05-08 capitalfm, Anne-Marie Forced To Leak New Song After Ed Sheeran Trolls Her Online, capitalfm (בקמ) capitalfm, The Hidden Meaning Behind Anne-Marie’s ‘2002’ Lyrics Is A Noughties Dream, capitalfm (בקמ) Anne-Marie (2020-02-07), Anne-Marie - 2002 [Official Video], נבדק ב-2020-02-07
פרויקט אנה ניקולאייבנה

פרויקט אנה ניקולאייבנה (ברוסית: Проект «Анна Николаевна»‎) הוא סדרה קומית מדע-בדיונית רוסית שמשודרת בפורטל Kinopoisk.ru. העונה הראשונה זכתה להצלחה רבה והוזמנה עונה שנייה ששידורה מתוכנן ל-16 בספטמבר 2021. מדענים מקומיים יצרו שוטרת אנדרואיד. היא מושלמת מכל הבחינות, סרן אנה ניקולאייבנה קורולקביץ' נשלחת לשרת בעיר פרובינציאלית כדי לראות את החיים האמיתיים, כדי להידמות לאדם. עמיתיה חושבים שהיא בתו של סגן שר הפנים עד שטיבה האמיתי נחשף. מחלקת המשטרה בעיירה המחוזית קורצ'מה מקבלת לידיה מגויסת חדשה: השוטרת היפה, הזריזה והנועזת, אנה ניקולאייבנה קורולקביץ'. עמיתיה חושבים שאנה ניקולאייבנה היא בתו של סגן השר ורק הבוס הישיר שלה ויקטור סרגייביץ' גלוזו יודע שבמציאות היא רובוט אנדרואיד בשווי 11 מיליון יורו. כלפי חוץ אי אפשר להבדיל בין אנה ניקולאיינה לאישה רגילה. אבל היכולות שלה חזקות מאלה האנושיות: היא חמושה בנשק וטכניקות לחימה יד ביד, יש לה גישה לכל מאגרי המידע, מה שמאפשר לה לאתר מידע בשבריר שנייה, היא בעלת ידע אנציקלופדי נרחב בכל דבר בעולם ויכולה לנהל כל שיחה. אם כי הדגם שלה אינו חף מבעיות. משימתו של גלוזו היא לשמור בסוד על מקורה של אנה ניקולאייבנה כשתפקידה בשיפור המאבק בפשיעה, נועד להיות מקרה מבחן להכנסת דגמים נוספים שלה. אנה ניקולאיינה מחשבת באומנות רבה את העבירות הזעירות ביותר, אף ששיטת העבודה הכנה במיוחד שלה לפעמים לא תואמת את האופן שבו שוטרים אנושיים מאתרים עבריינים. לכן בהתחלה הם נזהרים מהעובדת החדשה במחלקה, אך עם הזמן, עמיתיה מבינים שלבלונדינית המקסימה, אכן יש יותר מהנראה לעין... אחרי חוויית השירות בפרברים, סגן אלוף גלוזו והחוקרים ראטוב וליאפין נשלחים לעבוד במשטרת מוסקבה. כאן מצטרפת אליהם אנה ניקולאייבנה ויהיה עליהם להיאבק לא רק בפושעים, אלא גם בשחיתות במוסקבה. זויה ברבר - אנה ניקולאייבנה, אנדרואיד בשירות משטרת רוסיה סרגיי גרמש - ויקטור סרגייביץ' גלוזו, שוטר במשטרת רוסיה אנטון פיליפנקו - מייג'ור אנדריי מראטוביץ' פוז'ארסקי קוזמה ספריקין - ראטוב פיודור לברוב - ליאפין מרוסיה קלימובה - נסטיה ניקיטה טראסוב - בוריס נזימוב דמיטרי פודנוזוב - דניס שגאלוב, מדען, יוצרה של אנה יוליה אאוג - טטיאנה, רעייתו של גלוזו פאבל דרביאנקו - הופעת קמע מיכאיל פורצ'נקוב - פולז'אנב, מאמן יאן צפניק קסניה סובצ'ק - הופעת קמע פרויקט אנה ניקולאייבנה, ברשת החברתית VK "פרויקט אנה ניקולאייבנה", במסד הנתונים הקולנועיים IMDb (באנגלית) "פרויקט אנה ניקולאייבנה", במסד הנתונים הקולנועיים KinoPoisk (ברוסית) "פרויקט אנה ניקולאייבנה", באתר kinopoisk.ru Проект «Анна Николаевна» 2 — Трейлер (2021) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
דרך בלקפריירס

דרך בלקפריירס (באנגלית: Blackfriars Road) הוא כביש בסאות'ווארק (אנ'), לונדון. הוא נמצא בין רחוב סיינט ג'ורג'ס סירקוס (אנ') בקצה הדרומי וגשר בלקפריירס מעל נהר התמזה בקצה הצפוני. באמצע הדרך בצד המערבי נמצאת תחנת הרכבת התחתית סאות'ווארק (אנ'), בפינה עם כביש הקאט (אנ'). ממול לתחנת הרכבת, נמצא פלסטרה, בניין משרדים גדול וחדש שמאכלס את חטיבת התובלה השטחית של לונדון (אנ'). הכביש מהווה חלק מכביש A201 (אנ'). הכביש צמוד לרחוב סטמפורד (אנ') ורחוב סאות'ווארק (אנ') בקצה הצפוני. הדרך, שנודעה במקור בשם רחוב סורי, הוקמה בשנות ה-60 של המאה ה-20 כשגישה דרומית לגשר בלקפריירס, והוצבה על ידי האדריכל הבריטי רוברט מילן (אנ')‏. החל מ-2010, מספר תוכניות פיתוח מרכזיות שינו את דרך בלקפריירס. מלונות ובניינים למגורים חדשים החליפו את המשרדים שהוקמו לאחר מלחמת העולם השנייה, במיוחד בצומת עם רחוב סטמפורד (אנ'). מדיה וקבצים בנושא דרך בלקפריירס בוויקישיתוף London Development Agency website Ward, Robert (2007) The Man Who Buried Nelson: The Surprising Life of Robert Mylne. London: Tempus Publishing. ISBN 978-0-7524-3922-8. p.76 ערך זה הוא קצרמר בנושא לונדון ובנושא תחבורה. אתם מוזמנים לתרום לוויקיפדיה ולהרחיב אותו.